تورکیه جمهوریتی جمهوررئیسلیک سوزچیسی ابراهیم قلین, امریکا قوشمه ایالتلری گه تشریف بویوردی.
قلین, انرژی, مهاجرت, تروریزم گه قرشی کوره ش, اوکراین ده گی اوروش و جهان بویلب باشقه مسئله لرنینگ ایندی بیر بیر لری گه باغلیق بولیب قالگن لیگینی معلوم قیلرایکن, شوباعث تورکیه بیلن امریکا قوشمه ایالتلری اورته سیده کینگ کولملی بیر جیوپلتیک ستراتیژیک دیالوگ نینگ ضروری ایکن لیگینی بیلدیردی.
ابراهیم قلین, نیویورک شهریده امریکا قوشمه ایالتلری تجارت اتاق لری تامانیدن ترتیب لنگن امریکا- تورکیه اقتصادی ییغیلیشیده اشتراک قیلدی.
قیلگن صحبتیده قلین, 6- فبروری ده تورکیه ده یوز بیرگن زلزله نینگ تورکیه تاریخی و مدرن تاریخ نینگ اینگ یمان ییرقیمیرلش حادثه لری دن بیری ایکن لیگینی ایسله تیب اوتدی.
قلین, تورکیه جمهوریتی جمهوررئیسی رجب طیب اردوغان نینگ, زلزله دن تاثیرلنگن کیشی لر گه بیر ییل مابینیده 200 مینگ تورر جای قوریب بیریش نی وعده قیلگن لیگی گه دقت قره تدی.
عینی دمده یقین تاریخ نینگ اینگ یمان طبیعی آفتی دن فقط گینه اوچ آی کیین عمومی سیلاو لرنینگ اوز وقتی ده بولیب اوته دیگن لیگی نینگ اوزی نینگ جوده یخشی بیر گپ ایکن لیگینی معلوم قیلگن قلین, "بونده ی کتته بیر فلاکتده بو درجه تیزلیکده سیلاو اوتکزیش گه جسارت قیله آله دیگن باشقه بیر اولکه نینگ موجود ایکن لیگینی اویله مه یمن" دییه قید ایتدی.
قلین, سویدن و فنلاند نینگ ناتو اعضالیگی بوییچه هم خوددی شوو ایکّی اولکه نینگ تورکیه نینگ خوفسیزلیک بوییچه خواطر لری نی برطرف قیله آله دیگن قدم لر تشله شی کیره ک ایکن لیگینی بیلدیررایکن, امریکا قوشمه ایالتلری نینگ اف- 16 لر بیلن علاقه لی پروسه نی اوشبو موضوع گه باغلب قوییشی نینگ هم "بوتونله ی منطق سیز, قبول ایتیله آلمه یدیگن و ثمره سیز" ایکن لیگینی ایسله تیب اوتدی.
قلین, تورکیه نینگ وازکیچیله آلمه یدیگن بیر اولکه اوله راق منطقه ده گی برچه پروژه لرده موجود بولیشی کیره ک ایکن لیگینی معلوم قیلدی.
قلین, ایکله اولکه نینگ جیوپلتیک خلق ارا منفعت لری و عینی دمده ناتو ده گی مناسبت لرنینگ ستراتیژیک اهمیتی بیلن علاقه لی امریکا قوشمه ایالتلری کانگرس اعضا لری نینگ ینه ده کوپراق تورکیه گه سفر قیلیش لری نی کوتیاتگن لیکلرینی معلوم قیلرایکن, امریکالیک تجارلرنی هم تورکیه بیلن بولگن تجارت حجمی نی آرتیریش گه چقیردی.
ابراهیم قلین, "تورکیه ده سرمایه گذارلیک اوچون یخشی بیر شرایط موجود و سرمایه گذارلیک قیله دیگن لر البته گه قازانه دی" دییه قید ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
